《和乐周弟寄韵》
明代·郭棐

宝刹峻嶒势欲飞，旧游还忆并云机。三年海国予閒卧，十月亭台尔振衣。

犀影苍凉金锁寂，鹤声迢递玉书稀。传经帝子今何在，犹有琼花开翠微。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。